ניימאר

ניימאר דה סילבה סנטוס ז'וניור (בפורטוגזית: Neymar da Silva Santos Júnior; נולד ב-5 בפברואר 1992 במוז'י דאס קרוזס, סאו פאולו), המוכר בשמו הפרטי בלבד, ניימאר, הוא כדורגלן ברזילאי המשחק באל-הילאל מהליגה הסעודית ובנבחרת ברזיל בעמדת הקיצוני. סגנון המשחק שלו כולל שימוש בטכניקה גבוהה ובתרגילים ייחודיים. הוא מצטיין בשליטה בכדור, במהירות, בזריזות ובכדרור. הוא מדורג ראשון יחד עם פלה בטבלת הכובשים הגדולים ביותר בהיסטוריה של נבחרת ברזיל, לאחר מונדיאל 2022. הוא גם הופיע כשחקן בטלוויזיה ובקולנוע. בשנת 2003 הצטרף ניימאר לקבוצת הילדים (נוער) של מועדון הכדורגל סנטוס ועד מהרה הפך לאחד הכישרונות הבולטים במחלקת הנוער של המועדון. ב-7 במרץ 2009, כשהיה בן 17 בלבד, ערך את הופעת הבכורה שלו בקבוצת הבוגרים של סנטוס, במשחק נגד אואסטה במסגרת אליפות סאו פאולו. את שערו הראשון עבור הקבוצה כבש כשבוע לאחר מכן, במשחק נגד מוז'י מורים. בהמשך העונה הפך לאחד משחקני ההתקפה המובילים בליגה הברזילאית ואף הושווה לרונאלדו ופלה, אשר נחשבים לשניים מגדולי החלוצים בכל הזמנים. בסך הכל סיים את עונתו הראשונה כמקצוען עם 13 שערים ב-48 משחקים בכל המסגרות, והוביל את סנטוס למקום הרביעי באליפות סאו פאולו, בה גם נבחר לשחקן הצעיר המצטיין של העונה, ולמקום השנים עשר בליגה הברזילאית. עם תחילת עונת 2010 הבקיע ניימאר חמישה שערים בניצחונה של סנטוס 1:8 על גוארני במסגרת שמינית גמר הגביע הברזילאי. בהמשך הוביל את קבוצתו לזכייה בתואר עם ניצחון 2:3 בגמר נגד ויטוריה. כמו כן, זכה בתואר מלך השערים של הטורניר עם 11 שערים ב-8 משחקים. גם בליגת סאו פאולו הפגין יכולת מצוינת ועם 14 שערים ב-19 משחקים, כולל צמדים בחצי הגמר נגד סאו פאולו ובגמר נגד סנטו אנדרה, הוביל את סנטוס לזכייה באליפות ונבחר לשחקן העונה בליגה. אף על פי שהציג יכולת טובה במדי נבחרת ברזיל בגביע העולם עד גיל 17, ואף הבקיע את אחד משלושת שעריה היחידים של נבחרתו בטורניר, ניימאר לא נכלל בסגל הנבחרת הבוגרת למונדיאל 2010, זאת על אף הפצרתם של שחקני העבר פלה ורומאריו במאמן הנבחרת, דונגה, לזמן את ניימאר למונדיאל וכי לדעתם הוא ראוי לקחת חלק בטורניר. דונגה טען שלא זימן את ניימאר מכיוון שהוא צעיר ולא מנוסה בזירה הבינלאומית. אף על פי כן, מיד עם סיום המונדיאל הוחלף דונגה במאנו מנזס, וכבר לקראת משחקה הראשון של ברזיל לאחר הטורניר, זומן ניימאר לראשונה לסגל הנבחרת, וב-10 באוגוסט ערך את הופעת הבכורה שלו במדיה, במשחק ידידות נגד ארצות הברית, בו גם הבקיע את שערו הראשון עבור ברזיל והוביל את נבחרתו לניצחון 0:2. בקיץ 2011 זומן ניימאר לנבחרת ברזיל לטורניר הקופה אמריקה. בנובמבר 2011 חתם ניימאר על חוזה בסנטוס עד שנת 2014. ב-3 ביוני 2013 חתם ניימאר בברצלונה ל-5 שנים, והתחיל לשחק בקבוצה החל מעונת 2013/14. הוא קיבל את החולצה עם הספרה 11 על הגב, שהייתה שייכת לטיאגו אלקנטרה, שעזב את ברצלונה לטובת באיירן מינכן. הופעת הבכורה של ניימאר בברצלונה הייתה במשחק ידידות ב-30 ביולי 2013 נגד לכיה גדנסק (Lechia Gdańsk) הפולנית. ב-7 באוגוסט 2013 כבש שער בכורה וצמד בניצחון של ברצלונה 1:7 על כוכבי תאילנד. ב-18 באוגוסט 2013 ערך ניימאר את הופעת הבכורה שלו בליגה. ב-21 באוגוסט 2013 כבש את שער הבכורה שלו בקבוצה, במשחק הסופרקאפ הספרדי, נגד אתלטיקו מדריד. ב-24 בספטמבר כבש את שערו הראשון בליגה הספרדית במדי ברצלונה בניצחון 4:1 על ריאל סוסיאדד. ב-26 באוקטובר ערך את הקלאסיקו הראשון שלו במדי ברצלונה, בו כבש את השער הראשון לזכותה של בארסה ובנוסף הספיק לבשל את השער השני לאלכסיס סאנצ'ס, מה שהוביל את בארסה לניצחון בסיכום 2:1 נגד ריאל מדריד. ב-11 בדצמבר 2013 כבש ניימאר את שעריו הראשונים בליגת האלופות, שלושער נגד סלטיק הסקוטית במחזור האחרון של שלב הבתים של ליגת האלופות. בעונת 2014/2015 היה ניימאר שותף לשלישיית ההתקפה של ברצלונה לצד ליונל מסי ולואיס סוארס, שיחדיו הבקיעו 122 שערים בכל המסגרות. בליגת האלופות חלק את המקום הראשון בטבלת המבקיעים עם מסי וכריסטיאנו רונאלדו, שלושתם עם 10 שערים. ניימאר כבש שער במשחק הראשון ושניים במשחק השני של רבע הגמר נגד פריז סן-ז'רמן. בחצי הגמר כבש פעם נוספת שער אחד במשחק הראשון ושניים בגומלין, נגד באיירן מינכן. ב-6 ביוני 2015 כבש שער בגמר ליגת האלופות 2015 נגד יובנטוס בדקה השביעית של תוספת הזמן (השער המאוחר ביותר בתולדות ליגת האלופות), שער שחתם את תוצאת המשחק: 3:1 לזכות ברצלונה שזכתה בפעם החמישית בתולדותיה בליגת האלופות. בגמר הגביע הספרדי נגד אתלטיק בילבאו הבקיע ניימאר את השער השני במשחק, ברצלונה ניצחה 3:1 וזכתה בתואר. בנוסף, זכתה ברצלונה גם באליפות ספרד וכך השלימה טרבל. בסך הכול הבקיע ניימאר 39 שערים בכל המסגרות. בעונת 2016 הצטיין ניימאר והיה שותף בכיר לזכייה של ברצלונה באליפות ספרד, והבקיע שער בניצחון של ברצלונה על ריאל מדריד 0–4 בסנטניגו ברנבאו, ובגביע המלך הספרדי הצטיין ניימאר וכבש שער בניצחון 0–2 על סביליה בגמר. ב-8 במרץ 2017 הצטיין ניימאר בניצחונה של ברצלונה בתוצאה 1–6 על פריז סן-ז'רמן, במסגרת שמינית גמר ליגת האלופות, לאחר הפסד 4:0 בשחק הראשון. באותו משחק כבש ניימאר צמד ובישל שער אחד. ב-3 באוגוסט 2017 שוחרר מברצלונה לאחר שסעיף שחרורו שעמד על 222 מיליון אירו שולם, וחתם לחמש שנים בפריז סן-ז'רמן, והוצג ביום למחרת עם החולצה מספר 10. עסקת העברתו של ניימאר לפריס סן ז'רמן היא העסקה היקרה בהיסטוריה. בעונת 2017/18 בליגה הצרפתית נפצע בקרסול, פציעה אשר השביתה אותו למספר חודשים. בזמן שהיה פצוע, הודחה קבוצתו מליגת האלופות בשלב שמינית הגמר על ידי ריאל מדריד. במאי 2021 האריך את חוזהו במועדון עד 2026. ב-15 באוגוסט 2023 חתם בקבוצת אל-הילאל מליגת העל הסעודית לשנתיים בתמורת 90 מיליון אירו. באוקטובר 2023, נפצע. היה פצוע יותר מחצי שנה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ניימאר סיים כשחקן המצטיין של גביע הקונפדרציות 2013, לאחר שהוביל את ברזיל לזכייה ביתית בגביע. ניימאר כבש ארבעה שערים במהלך הטורניר, אחד מתוכם בגמר מול נבחרת ספרד. כמו כן בישל השחקן עוד שלושה שערים. במשחק הפתיחה של מונדיאל 2014 כבש ניימאר שני שערים בניצחון 3:1 נגד הנבחרת הקרואטית. ובמשחקה השלישי של הנבחרת בטורניר, ניצחון 1:4 על נבחרת קמרון, כבש עוד שני שערים. בשלב רבע הגמר במשחק נגד קולומביה ספג ניימאר מכה חזקה בגב מחואן קאמילו סונייגה, שבר חוליה בגב התחתון, אושפז ועבר תהליך שיקום של כמה חודשים. נבחרתו סיימה במקום הרביעי לאחר שהפסידה בחצי הגמר לגרמניה בהפסד הגדול ביותר אי פעם 1–7 ובמשחק על המקום השלישי להולנד. בסך הכול כבש במונדיאל 2014 ארבעה שערים, ובישל שער אחד. לאחר שהבריא, כבש ניימאר ארבעה שערים לטובת נבחרת ברזיל במשחק מול נבחרת יפן. במשחק זה הפך לאחד מחמשת כובשי השערים בברזיל בכל הזמנים. במהלך משחקי קופה אמריקה 2015 ניימאר שיחק שני משחקים בלבד, ובהם הספיק לכבוש ולבשל גול במשחק מול נבחרת פרו, ניימאר הורחק בכרטיס אדום במשחק מול קולומביה לאחר שבשריקת הסיום הוא בעט את הכדור לעבר השער והכדור פגע בשחקן קולומביה, דבר שגרם למהומה, ולבסוף החליט השופט להוציא לניימאר כרטיס אדום. בעקבות כך החליטה ועדת המשמעת של הטורניר להרחיקו מארבעה משחקים נוספים של הנבחרת, ובכך הוא סיים את השתתפותו בטורניר, תחילה נבחרת ברזיל רצו לערער על עונשו של ניימאר אך לבסוף הוחלט שלא, בהמשך הטורניר בשלב רבע הגמר הודחה נבחרת ברזיל על ידי נבחרת פרגוואי לאחר דו-קרב פנדלים שהסתיים בתוצאה 3:4 ובכך סיימה את דרכה בטורניר. באולימפיאדת ריו דה ז'ניירו במשחק הגמר בטורניר הכדורגל נגד נבחרת גרמניה הבקיע את השער היחיד של נבחרתו במהלך המשחק, ובתום הארכה הבקיע את השער המכריע בדו-קרב בעיטות עונשין, והוביל את נבחרת ברזיל לזכייה במדליית זהב אולימפית, הראשונה בתולדותיה. במונדיאל 2018 ניימאר הגיע עם נבחרת ברזיל לרבע הגמר שם נוצחה על ידי בלגיה. ניימאר נכלל בסגל הסופי של נבחרתו למשחקי הקופה אמריקה 2019, אך נפצע ונופה מהסגל. בעקבות כך לא לקח חלק בזכייתה בטורניר. נכלל בסגל נבחרת ברזיל לטורניר מונדיאל 2022. בשמינית הגמר היה לברזילאי השלישי שכבש גולים בשלושה משחקי מונדיאל שונים (2014, 2018 ו-2022) אחרי פלה ורונאלדו. במהלך רבע גמר המונדיאל מול קרואטיה הבקיע את השער ה-8 במשחקי המונדיאל וה-77 שלו במדי הנבחרת, ונחשב יחד עם פלה כמבקיע השערים הגדול ביותר בנבחרת ברזיל. הופיע בסרט XXX: הילוך גבוה (2017) בתפקיד עצמו. לניימאר בן אחד, אשר נולד בשנת 2011 מבת זוגו לשעבר קרולינה דאנטס. לניימאר מערכת יחסים קרובה במיוחד עם אחותו רפאלה, אשר פניה מקועקעות על זרועו. ניימאר משתייך לתנועת הפנטקוסטליזם ומגדיר עצמו כנוצרי אדוק ואף תורם מעשר מהכנסותיו לכנסייה. באוקטובר 2022 הביע תמיכה בז'איר בולסונארו לקראת הבחירות בברזיל. מעודכן ל-6 באוקטובר 2022 מעודכן ל-5 באוקטובר 2022 במונדיאל 2022 כבש את שערו ה-77. סנטוס אליפות סאו פאולו בכדורגל (3): 2010, 2011, 2012 הגביע הברזילאי (1): 2010 גביע ליברטדורס (1): 2011 גביע רקופה סודאמריקנה (1): 2012 ברצלונה אליפות ספרד (2): 2014/2015, 2015/2016 גביע המלך הספרדי (3): 2014/2015, 2015/2016, 2016/2017 ליגת האלופות (1): 2014/2015 הסופר קאפ האירופי (1): 2015 הסופר קאפ הספרדי (2): 2013, 2016 אליפות העולם לקבוצות (1): 2015 פריז סן ז'רמן אליפות צרפת (5): 2017/2018, 2018/2019, 2019/2020, 2021/2022, 2022/2023 הגביע הצרפתי (3): 2017/2018, 2019/2020, 2020/2021 גביע הליגה הצרפתית (1): 2017/2018 הסופר קאפ הצרפתי (4): 2018, 2019, 2020, 2022 נבחרת ברזיל אליפות אמריקה הדרומית בכדורגל עד גיל 20 (1): 2011 סופרקלאסיקו דה אמריקה (3): 2011, 2012, 2014 מדליית כסף אולימפית (1): לונדון 2012 גביע הקונפדרציות: 2013 מדליית זהב אולימפית: ריו 2016 השחקן הצעיר הטוב ביותר באליפות סאו פאולו בכדורגל (1): 2009 נעל הזהב של ברזיל (3): 2010, 2011, 2012 השחקן הטוב ביותר בגביע ליברטדורס (1): 2011 השחקן הטוב ביותר בגביע רקופה סודאמריקנה (1): 2012 הנבחרת המצטיינת בקופה אמריקה: 2021 פרס ארתור פרידנרייך (2): 2010, 2012 מלך השערים באליפות אמריקה הדרומית בכדורגל עד גיל 20 (1): 2011 כדור הארד של אליפות העולם לקבוצות (1): 2011 כדורגלן השנה באמריקה הדרומית (2): 2011, 2012 פרס פושקש (1): 2011 מלך השערים באליפות סאו פאולו בכדורגל (1): 2012 מלך השערים בגביע ליברטדורס (1): 2012 סמבה ד'אור (2): 2014, 2015 כדור הזהב של גביע הקונפדרציות (1): 2013 נעל הארד של גביע הקונפדרציות (1): 2013 נעל הארד בגביע העולם בכדורגל (1): 2014 מלך השערים של ליגת האלופות (1) : 2014/2015 (בצוותא עם כריסטיאנו רונאלדו וליונל מסי) השחקן עם מירב הבישולים בליגה הספרדית: 2016/2017 מייקל פארט, ניימאר הקוסם, הוצאת כתר, 2018 מדיה וקבצים בנושא ניימאר בוויקישיתוף אתר האינטרנט הרשמי של ניימאר (בפורטוגזית, באנגלית ובספרדית) ניימאר, ברשת החברתית פייסבוק ניימאר, ברשת החברתית אקס (טוויטר) ניימאר, ברשת החברתית אינסטגרם ניימאר, סרטונים בערוץ היוטיוב ניימאר, באתר Transfermarkt ניימאר, באתר Soccerway ניימאר, באתר BDFutbol ניימאר, באתר WorldFootball.net ניימאר, באתר National Football Teams ניימאר, באתר FootballDatabase.eu ניימאר, באתר ESPN ניימאר, באתר אנציקלופדיה בריטניקה (באנגלית) בפסגה: ניימאר השתווה לפלה כמלך שערי נבחרת ברזיל בכל הזמנים, באתר ynet, 9 בדצמבר 2022 כתבה באתר Sky Sports כתבה באתר etaiwannews.com כתבה באתר etaiwannews.com כתבה באתר ה-ESPN ברצלונה הודיעה רשמית: ניימאר חתם לחמש שנים, באתר ONE‏, 26 במאי 2013 אלופות: דורטמונד וארסנל עלו לשמינית, נאפולי הודחה, באתר וואלה, 11 בדצמבר 2013 ניימאר חתם ל-5 שנים בפריס סן ז'רמן ובכך הפך לכדורגלן היקר בכל הזמנים: "אני מאושר ומוכן לאתגר", באתר וואלה, 3 באוגוסט 2017 רשמית: אל-הילאל הודיעה על החתמת ניימאר, באתר ONE‏, 15 באוגוסט 2023 שנה מאז המעבר לסעודיה: לאן נעלם ניימאר?, באתר ישראל היום, 15 באוגוסט 2024 Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Neymar reveals new tattoo of his sister's face on his arm Barcelona : Neymar regularly offers 10% of his earnings to the Church! בולסונארו: ניימאר, תודה שאתה דואג לגורל ארצך, באתר ONE‏, 10 באוקטובר 2022